Grammatica del lingua interslave

Le lingua interslave non es standardisate, o propriemente esseva standardisate multe vices per varie homines, es parve differentias grammatical inter versiones, qual es difficile a collocar in un tabella. Alicune projectos ha un grammatica quasi identic al slavonico ecclesiastic ancian, altere ha un grammatica plus simplificate. Le tabellas sequente es basate super le duo projectos moderne, slovianski e neoslavonico.

## Substantivos
Substantivos ha tres generes (masculin, feminin, neutre) e tres numeros (singular e plural); alcune projectos anque ha le numero dual. Como le majoritate del linguas slave (salvo bulgaro e macedoniano), interslavo ha sex casos: nominativo, accusativo, genitivo, dativo, instrumental e locativo. De plus un parte del linguas slave, anque del projectos interslave, ha le vocativo como septime caso. Benque le vocativo non es un caso pur, usualmente es indicate in tabellas con declinationes. Le vocativo existe solmente pro le numero singular de substantivos masculinos e femininos.

### Declination
In principio substantivos interslave ha quatro o cinque declinationes:
* Substantivos masculin non ha un desinentia in le nominativo. On differentia inter radicales dur e molle, e anque inter substantivos animate e inanimate. In caso do substantivos animate, le accusativo es identic al genitivo, alteremente al nominativo. 
* Substantivos neutre ha le desinentia **-o** in le nominativo (**-e** in caso de radicales molle).
* Substantivos feminin con le desinentia **-a**. Anque hic il ha un differentia inter le declination dur e molle. Iste gruppo include etiam qualque substantivos terminante in **-i** (per exemplo *bogini* "dea" e qualque substantivos masculin terminante in **-a** (per exemplo *sluga* "servitor").
* Substantivos feminin terminante in un consonante. Iste gruppo include multe substantivos con le desinentia *-osť* ("-tate").
* Le slavonic ecclesiastic ha etiam un declination athematic, que le linguas moderne ha nivellate con le declinationes regular. Le projectos interslave lo manea in modo diverse. Alicunes de illos retine le declination athematic, consistente de substantivos de omne tres generes, ma predominantemente de substantivos neutre:
** substantivos neutre del categoria **-mę/-men-**, e.g. *imę/imene* "nomine"
** substantivos neutre del categoria **-ę/-ęt-**, continente principalmente infantes e animales juvene, e.g. *telę/telęte* "vitello"
** substantivos neutre del categoria **-o/-es-**, un gruppo infrequente, que contine solmente qualque parolas, e.g. *nebo/nebese* "celo"
** substantivos masculin in **-en**, e.g. *kamen/kamene* "petra"
** substantivos feminin in **-ov**, e.g. *crkov/crkve* "ecclesia"
** substantivos feminin in **-i/-er-**, napr. *mati/matere* "matre"

In le caso del substantivos athetmatic sempre existe le possibilitate pro declinar los secundo le modellos regular: *imę/imena, telę/telęta* etc.

Le plus differentias inter le projectos existe in le caslo del locativo singular de substantivos masculin e neutre. Seque **k**, **g** o **h** le plus sovente scribe se le desinentia **-u** in loco de **-e/-i**. Proque es tres desinentias differente (**-ě -i -u**) il existe anque varie simplificationes, per exemplo sempre **-e**, sempre **-u** etc.

## Adjectivos
Adjectivos sempre es regular. Illos normalmente es scribete ante le substantivo e corresponde con le substantivo in genere, numero e caso. Il ha solmente un declination, ma il ha duo modellos: un modello dur e un modello molle. In le columna con le formas masculin le prime forma es animate, le secundo non-animate.

Non cata projecto distingue inter le declination dur e molle. On pote per exemplo scriber *dobrego* in loco de *dobrogo*, o *svěžogo* in loco de *svěžego*.

### Adverbios e grados de comparation
Pro formar un adverbio de un adjectivo le desinentia **-y/-i** es cambiate in **-o**: *dobro* "ben", *svěžo* "frescamente".

Le comparativo es formate con le auxiliario del desinentia **-ějši** (pro adverbios **-ěj** o **-ěje**): *slaby* "debile" > *slabějši* "plus debile" (*dobry* ha un comparativo irregular: *lěpši* ili *lučši*).

Le superlativo es formate per le affixo **naj-** ante le positivo o le comparativo: *najslaby* o *najslabějši* "le plus debile" (adverbio: *najslabo* o *najslaběj(e)*).

## Pronomines
### Pronomines personal e reflexive
Le pronomines personal es inflectite como in le tabella:

Seque prepositiones le pronomines personal del tertie persona ha un **n-** prothetic: *od njego* "de ille", *bez nih* "sin illes/illas/illos".

### Pronomines possessive
Le pronomines possessive es *moj* "mi", *tvoj* "tu", *naš* "nostre", *vaš* "vostre" i **svoj** (pronomine possessive reflexive), ma etiam *čij* "cuje", *něčij* "de alicuno", *ničij* "de necuno" etc. In le tertie persona pote se usar o le genitivos *jego*, *jej*, *ih*, o le formas possessive *jegov*, *jejin*, *ihnji*. Tote le promines possessive es inflectite como adjectivos del modello molle.

### Pronomines demonstrative
Le pronomine demonstrative universal es *toj*. Si nos vole distinguer inter le proximo e le distante, il ha duo possibilitates: *sej* "iste" e *toj* "ille", o *tutoj* "iste" e *tamtoj* "ille". *Sej* es un pronomine in le slavonico ecclesiastic, que ha lassate tracias in tote le linguas slave, sed nonobstante pote esser incomprensibile pro multos.

*Sej* e *toj* es inflectite como le modellos molle e dur; *tutoj* e *tamtoj* como *toj*.

### Pronomines interrogative
Le pronominese interrogative es *kto* pro personas ("qui") e *čto* (o *čo, što*) pro objectos ("que"). Il ha anque le pronomines interrogative adjectival *ktory* (o *koj*) "qual" e *kaki* "de qual sorta".

Con le adjuta de iste pronomines interrogative forma se etiam un parte del pronomines definite e pronomines indefinite, e.g. *někto* "alicuno", *ničto* "nihil", *vsjaki* "cata", *inako* "in altere modo" etc.

#### Pronomines relative
Il ha tres pronomines relative:
* Le plus frequente es *ktory*, inflectite como un adjectivo
* On pote incontrar anque *koj* de slavo meridional, inflectite como le pronomine possessive *moj*
* Usate es anque le parola archaic *iže* (in le nominativo de tote le generes i numeros; in altere casos inflectite como un forma de *on* + **-že**: *iže, jegože, jemuže* etc.)

## Numerales
Le numerales cardinal es: 1 - **jedin/jedna/jedno**, 2 - **dva/dvě**, 3 - **tri**, 4 - **četyri**, 5 - **pęť**, 6 - **šesť**, 7 - **sedm**, 8 - **osm**, 9 - **devęť**, 10 - **desęť**. Le numeros plus alte es formate per adder **-nadsęt** (11-19), **desęť** (20-90) e **-sto** (200-900). Le membro **-sto** pote ma non debe esser inflectite: *dvasto/tristo/pęťsto* e *dvěstě/trista/pęťsot* es ambes correcte.

Le declination es como in le tabella sequente. Tote numerales de 5 a 99 es inflectite como substantivos del typo *kost* o como adjectivos molle.

Le numerales ordinal adde **-y** al numerales cardinal (*pęty, sedmy, devęťdesety*), excepte *prvy* "prime", *vtory/drugi* "secunde", *tretji* "tertie", *četvrty* "quatre". Le numeral *sto* "cento" ha *stoty* o *sotny* "centesime". Ultra 999 on adde **-ny**: *tysečny* "millesime" etc.

Fractiones, con exception de *pol* (*polovina, polovica*) "medietate", es formate per adder le desinentia **-ina** al numerales ordinal: *tretjina* "tertio", *četvrtina* "quarto" etc.

Salvo le numerales cardinal e ordinal, il ha anque altere categorias numeral:
* numerales **collective**: *dvoje, troje, četvero...* "dupletto" etc.
* numerales **multiplicative**: *jediny, dvojny, trojny, četverny...* "unic, duple" etc.
* numerales **differential**: *dvojaki, trojaki, četveraki...* "de duo varie sortas" etc.

## Verbos
### Aspecto
Como tote le linguas slave, le interslavo distingue inter verbos perfective e imperfective. Le aspecto **perfective** significa, que le action es, esseva o essera finalisate, e concentra le attention al resultato de iste action, non sur le curso. In le caso del aspecte **imperfectivo** le action occurre al momento date, dura o repete se. Si li verbo representa motion, le forma perfective significa un direction concrete, le forma imperfective significa, que il non ha direction.

Verbos sin prefixo generalmente es imperfective. Le majoritate del verbos imperfective ha anque un equivalente perfective, quasi sempre in le forma de un prefixo:
*dělati ~ sdělati* "facer"
*čistiti ~ izčistiti* "nettar"
*pisati ~ napisati* "scriber"

Sovente le prefixo cambia le signification del parola e pro iste ration anque verbos imperfective "secundari" es necessari, i.e. formate al base del verbo perfective. Istos es formate regularmente:
* **-ati** > **-yvati** (e.g. *zapisati ~ zapisyvati* "notar, registrar", *dokazati ~ dokazyvati* "probar")
* **-iti** > **-jati**, con augmentation del vocal in de radical (e.g. *napraviti ~ napravjati* "diriger", *pozvoliti ~ pozvaljati* "permitter", *oprostiti ~ opraščati* "simplificar")

Alcun pares es irregular, per exemplo *nazvati ~ nazyvati* "nominar", *prijdti ~ prihoditi* "venir", *podjęti ~ podimati* "interprender".

### Radicales
In le linguas slave le conjugation de verbos es notoriemente complexe. Le interslavo simplifica iste systema de tal maniera, que il ha solmente duo categorias de verbos: verbos in **-iti** e le alteres. De plus, on debe retener, que le verbos ha duo radicales: le primo servi pro formar le infinitivo, le passato, le conditional, le participios passate i le substantivo verbal, le secundo pro formar le presente, le imperativo e le participios presente. Le plus sovente on pote derivar iste duo radicales regularmente del infinitivo, que sempre fini in **-ti**:
* le prime radical identic al infinitivo sen le desinentia **-ti**: *dělati* "facer" > *děla-*, *prositi* "requestar" > *prosi-*, *nesti* "portar" > *nes-*. In le caso del verbos in **-sti** le radical etiam pote terminar se in **t** o **d**, e.g. *vesti > ved-* "conducer", *gnesti > gnet-* "micar".
* le secunde radical consiste in duo categorias:
** le prime categoria termina se in un consonante e contine tote le verbos con exception del verbos polysyllabic in **-iti**
*** verbos in **-ati** normalmente ha le radical **-aj-**: *dělati* "facer" > *dělaj-*
*** verbos in **-ovati** ha **-uj-**: *kovati* "forgiar" > *kuj-*
*** verbos in **-nųti** ha **-n-**: *tęgnųti* "traher" > *tęgn-*
*** verbos monosyllabic ha **-j-**: *piti* "biber" > *pij-*, *čuti* "sentir" > *čuj-*
*** si le prime radical se termina in un consonante, le secunde radical es identic al primo: *nesti* "portar" > *nes-*, *vesti* "conducer" > *ved-*
** le secunde categoria contine le verbos polysyllabic in **-iti**), assi como le plure verbos in **-ěti**: *prositi* "requestar" > *pros-i-*, *viděti* "vider" > *vid-i-*
Exista anque verbos mixte, ubi le secunde radical non es basate al primo, per exemplo *pisati* "scriber" > *piš-*, *spati* "dormir" > *sp-i-*, *zvati* "vocar" > *zov-*. In tal cases on debe apprender iste radical separatemente.

### Conjugation
Ecce le desinentias basal del conjugation:
* *Presente*: **-ų, -eš, -e, -emo, -ete, -ųt** (prime categoria), **-jų, -iš, -i, -imo, -ite, -ęt** (secunde categoria)
* *Passato simplice* (como in le russo): m. **-l**, f. **-la**, n. **-lo**, pl. **-li**; o:
* *Passato complexe* (como in le slavo meridional):
** *Imperfecto*: **-h, -še, -še, -hmo, -ste, -hų**
** *Perfecto*: m. **-l**, f. **-la**, n. **-lo**, pl. **-li** + le presente del verbo *byti* "esser"
** *Plusquamperfecto*: m. **-l**, f. **-la**, n. **-lo**, pl. **-li** + le passato del verbo *byti*
* *Conditional*: m. **-l**, f. **-la**, n. **-lo**, pl. **-li** + le conditional del verbo *byti*
* *Futuro*: le futuro del verbo *byti* + le infinitivo
* *Imperativo*: **-Ø, -mo, -te** seque **j** e **-i, -imo, -ite** seque un altere consonante

Le forma in **-l-** in le perfecto, le plusquamperfecto e le conditional es in realitate un participio, assi nominate le *participio L*. Le altere participios es formate assi:
* *Participio presente active*: **-ųči** (prime categoria), **-ęči** (secunde categoria) (adverbio: **-ųč, -ęč**)
* *Participio presente passive*: **-emy** (prime categoria), **-imy** (secunde categoria)
* *Participio passate active*: **-vši** seque vocales e **-ši** seque consonantes (solmente adverbios)
* *Participio passate passive*: **-ny** seque vocales, **-eny** seque consonantes. Le verbos monosyllabic (con le exception del verbos in **-ati**) ha **-ty**. Verbos in **-iti** ha le desinentia **-jeny**.

Finalmente le *substantivo verbal* es formate a base del participio passate passive per cambiar le desinentia **-y** in **-ije**.

### Exemplos

Quanda un verbo del secunde categoria fini in **s, z, t, d, st, zd** e le desinentia comencia in **-j-**, le cambiamentos sequence occurre:
* *prositi* "requestar": *pros-jų > pro*'š**ų, pros-jeny > pro**š**eny''
* ''voziti'' "transportar": ''voz-jų > vo**ž**ų, voz-jeny > vo**ž**eny''
* ''tratiti'' "perder": ''trat-jų > tra**č**ų, trat-jeny > tra**č**eny''
* ''slěditi'' "sequer": ''slěd-jų > slě**dž**ų, slěd-jeny > slě**dž**eny''
* ''čistiti'' "nettar": ''čist-jų > či**šč**ų, čist-jeny > či**šč**eny''
* ''jezditi'' "ir (in un vehiculo)": ''jezd-jų > je**ždž**ų, jezd-jeny > je**ždž**eny''

=== Variantes ===
Il ha multo variation in le conjugation. Sovente occure le variantes sequente:
* In le prime categoria in loco de **-aje-** le forma reducite **-a-** es usate: ''ty dělaš'', ''on děla'' etc.
* In loco del desinentia **-(j)ų** in le prime persona singular **-(e)m** es usate: ''ja dělam'', ''ja hvalim'', ''ja nesem''.
* In loco del desinentia **-mo** in le prime person plural **-me** es usate: ''my děla(je)me'', ''my hvalime''.
* In loco del desinentia **-hmo** in le imperfecto **-smo** o **-hom** (plus archaic) es usate.
* In loco del formas conjugate del verbo ''byti'' in le conditional (''byh, bys''...) sovente scribe se ''by'': ''ja by pisal(a)'', ''ty by pisal(a)'' etc.
* In le substantivo verbal on pote anque scriber **-je** in loco de **-ije**: ''dělanje'', ''hvaljenje''.

=== Verbos irregular ===
Alcun verbos ha un conjugation irregular:
* **byti**: presente ''jesm, jesi, jest, jesmo, jeste, sųt''; imperfecto ''běh, běše...''; futuro ''bųdų, bųdeš..."
* **dati**, **jesti** e **věděti** ha in le presente: ''dam, daš, da, damo, date, dadųt''; ''jem, ješ...''; ''věm, věš...''
* **idti*' ha un participio L irregular: *šel, šla, šlo, šli''.

## Referentias